Drie vas oor renosterhoring, ivoor en leeutandArgieffoto van ‘n renosterhoring. Drie mans is in Kuilsrivier buite Kaapstad in hegtenis geneem nadat ŉ renosterhoring, ivoor en ŉ leeutand in hul besit gevind is. Kapt. FC van Wyk, woordvoerder van die polisie, het gesê beamptes van die sigbare polisiëringseenheid was Dinsdagmiddag besig met patrollie by die Zevenwacht-winkelsentrum in Kuilsrivier toe hulle ŉ verdagte motor met getinte ruite voorgekeer het. Die polisiebeamptes het die motor deursoek en een renosterhoring, drie balle ivoor en een leeutand gevind. Die drie insittendes, onderskeidelik 27, 32 en 58 jaar oud, is in hegtenis geneem. “Een van die drie mans is ŉ buitelandse burger van Zambië en die ander twee is burgers van die Demokratiese Republiek van die Kongo. Al drie word tans by die Kuilsrivier-polisiekantoor aangehou,” het Van Wyk gesê. Die drie mans sal vandag in die Kuilsrivier-landdroshof verskyn. Die saak word deur die polisie se eenheid vir veediefstal en bedreigde spesies ondersoek.